google/wiki40b huggingface dataset:
Myrmeocorus

Utseende

En liten, overflatisk maurlignende, brun trebukk. Antennene er litt kortere enn kroppen. Pronotum er rundet, kraftig innsnevret bak slik at den blir en markert "vepsetalje" mellom pronotum og dekkvinger. Dekkvingene er litt innsnevrede i midten. Bakbeina har litt klubbeformede lår.

Utbredelse

Slekten er utbredt i det sørlige Brasil (Santa Caterina).
Jos

Jos er en by i Nigeria. Den er administrativ hovedstad i delstaten Plateau. Den ligger på Josplatået på 1238 meter over havet og hadde om lag 900.000 innbyggere ved folketellingen i 2006.
Under det britiske kolonistyret var byen et viktig senter for utvinning av tinn. I 2001, 2008 og 2010 ble byen vært rammet av voldelige religiøse sammenstøt mellom dens muslimske og kristne befolkningsgrupper.
Bogurodzica

«Bogurodzica» (polsk for 'Guds mor') er en salme som er den eldste kjente diktteksten på polsk. Den eldste nedskrivne versjonen av sangen er fra 1407, men opprinnelsen er eldre. Dikteren og komponisten av sangen er ukjent. «Bogurodzica» åpner med en lovprising av jomfru Maria og en bønn til henne om å få nåde fra sønnen hennes. Deretter retter den seg mot Jesus selv i en bønn om frelse.
Sangen har en viktig betydning i polsk kultur, og virker å ha vært velkjent på 1400-tallet. Den ble sunget før slaget ved Tannenberg (Grunwald) i 1410 og under slaget ved Varna i 1444. Den ble også brukt ved kroningen av de første kongene fra huset Jagello. På 1500-tallet ble den mindre viktig. Det arkaiske språket og den monofoniske, modale musikken gjør den vanskelig å synge for den moderne tungen. Sangen blir likevel fremdeles fremført i polske kirker og kloster.
Troas

Troas (gresk: Τρωας) er det historiske navnet på Bigahalvøya i det nordvestlige hjørnet av Tyrkia. I dag er det den tyrkiske provinsen Çanakkale som har sitt moderne navn fra provinshovedstaden Çanakkale. Den er omgitt av ved Dardanellene i nordvest, Egeerhavet i vest og adskilt fra resten av Anatolia av fjellpartiet som utgjør fjellet Ida. Troas har to hovedelver, Skamandros (dagens Karamenderes) og Simois, som går sammen i det området som inneholder ruinene av Troja. Grenikos, Kebren, Simoeis, Rhesos, Rhodios, Heptaporos og Aisepos var syv andre elver i Troas, og navnene på elvegudene som oppholder seg i hver sin respektive elv.

Historie

Regionen som senere ble kjent som Troas ble kalt for Wilusa av hettittene. Denne identifikasjonen ble først fremmet av Emil Forrer, men ble i stor utstrekning bestridt av de fleste forskere på hettittene fram til 1983 da Houwink ten Cate viste at to fragmenter var fra den samme opprinnelige leirtavlen med kileskrift og i hans analyse av det gjenopprettede brevet fra oldtiden viste at Wilusa var korrekt plassert i nordvestlige Anatolia. I henhold til Trevor Bryce viste de hettittiske tekstene til et antall angrep fra ahhiyawanere, det vil si akajere, mot Wilusa i løpet av 1200-tallet f.Kr., hvilket kan ha medført at kong Walmu ble veltet.
Bryce har også rapportert at de arkeologiske undersøkelsene som ble gjort av John Bintliff på 1970-tallet har vist at et mektig kongedømme som hersket over nordvestlige Anatolia var basert i Troja. 
Kongene av Pergamum (i dag Bergama) avga senere området Troas til den romerske republikk. Romerriket under keiserdømmet ble området Troas en del av den romerske provinsen Asia. Under Det bysantinske riket ble det inkludert i thema (bysantinsk provins) av de egeeriske øyer. Etter at muslimene erobret Bysants ble Troas en del av sandsjaket Biga.

I Det nye testamente

Apostelen Paulus besøkte Troas på sin reise i Lilleasia. Han refererte også til Troas da han ba sin medarbeider Timoteus om å dra fra Efesos: "Når du kommer, må du ta med deg kappen som jeg lot bli igjen i Troas hos Troas, og bøkene, framfor alt pergamentrullene." Det var en reise på rundt 500 km. Paulus ble fulgt av Lukas.
Sophrops

Utseende

Middelsstore, avlange, blanke oldenborrer. Oversiden er hårløs og nokså kraftig punktert. Fargen varierer fra brungul til svart.

Utbredelse

Slekten er utbredt i Sørøst-Asia.
VM i fotball 1994

Deltakernasjoner

Hellas, Nigeria og Saudi-Arabia kvalifiserte seg for mesterskapet for første gang. Russland deltok også for første gang som egen nasjon etter oppløsningen av Sovjetunionen. De regjerende mesterne Vest-Tyskland ble forent med sine østtyske kolleger, og representerte et forent Tyskland for første gang siden VM i 1938.
Som et resultat av sterke prestasjoner av afrikanske lagene i 1990, ble Afrika gitt tre plasser for første gang, herfra kom Nigeria, Kamerun og Marokko.
Norge ble kvalifisert for første gang siden 1938, Bolivia for første gang siden 1950, og Sveits for første gang siden 1966.
Kvalifiseringen for både Tsjekkoslovakia og Jugoslavia ble påvirket av politiske hendelser. Nasjonen Tsjekkoslovakia ble oppløst i 1992, og laget fullførte sin kvalifiseringsgruppe under navnet Representasjon av tsjekkere og slovaker (RCS), men klarte ikke å kvalifisere seg for mesterskapet. Jugoslavia ble suspendert fra internasjonal idrett i 1992 som en del av FN-sanksjonene mot landet som følge av Jugoslaviakrigene. Sanksjonene ble ikke opphevet før i 1994, og da var det ikke lenger mulig for laget å kvalifisere seg.
Blant andre lag som ikke klarte å kvalifisere seg var Uruguay og England (som ble nr 4 i forrige VM). Ungarn og Frankrike mislyktes begge for andre gang på rad i å kvalifisere for turneringen, mens Skottland mislyktes for å kvalifisere seg for første gang siden 1970. Dette var det første VM-sluttspillet siden 1938 der verken England eller Skottland (eller faktisk noen av de britiske nasjonene) kvalifiserte seg, selv om Irland klarte dette.

Gruppespillet

Dette var første VM hvor man fikk 3 poeng for seier i gruppespillet (i kvalifiseringen for VM samt t.o.m EM i fotball 1992 ble det kun gitt 2 poeng for seier). Grunnen til at FIFA endret dette var at det foregående VM, VM i fotball 1990, satte rekord for færrest scorede mål per kamp. FIFA mente dette skadet sporten, og for å få mer angrepsvillig fotball endret de poengsystemet til dette VM.
Pausestillingen står i parentes
Blackbird

Bakgrunn

McCartney skrev «Blackbird» på sin farm i Skottland, og fans som befant seg utenfor hans hjem i St John's Wood, fikk en engangs opplevelse av å høre McCartney fremføre sangen fra sitt musikkrom, med vinduene oppe, før den ble utgitt. I teksten stiller han seg solidarisk med fargede kvinner som kjemper for sine borgerrettigheter.John Lennon bidro med en setning som han ikke husket da han ble intervjuet i 1980, men mente det var en viktig setning.
Gitarspillet er inspirert av «Bourrèe i E-moll» av Johann Sebastian Bach. I Anthology (DVD 4 episode 8) ser man et lite filmopptak av McCartney som fremfører «Blackbird» samtidig som han tramper takten med føttene. I et hjørne sitter Francie Schwartz som var hans kjæreste sommeren 1968.
Deler av dette filmopptaket kan man se på The Beatles' offisielle webside (mot slutten fra en presentasjon av innspillingen av The Beatles (The White Album).

Innspilling

McCartney var den eneste av gruppens medlemmer tilstede da «Blackbird» ble innspilt 11. juni 1968 i Abbey Road Studios nummer 2. Lennon var i samme bygning, men i nabostudioet, mens George Harrison og Ringo Starr var i California. Foruten McCartneys akustiske gitar og vokal, høres man lyden av hans føtter som tramper takten. Lyden av en svarttrost ble hentet fra lydarkivet til Abbey Road Studios. Versjonen som havnet på The Beatles var tagning 32, mens tagning 2 ble utgitt på Anthology 3 i 1996. Her er det lett å høre at den tikkende lyden i bakgrunnen ikke stammer fra et metronom (jamtfør boka The Beatles Recording Sessions), men faktisk fra føtter som tramper takten. Gjentatte ganger faller nemlig denne lyden ut, noe et metronom ikke ville gjort.
Ryggefjorden (Måsøy)

Ryggefjorden (nordsamisk: Čielgevuotna) er en fjordarm av Kobbefjorden i Måsøy kommune i Finnmark. Fjorden har innløp mellom Slottet i nord og Avløysinga i sør og strekker seg ti kilometer sørvestover til Vesterbotnen.
Helt innerst i fjorden ligger et lite fiskevær kalt Hamna. Ryggefjorden har forholdsvis rette fjordsider og i hvert «hjørne» i enden av fjorden går to små fjordarmer videre i hver sin retning. Vesterbotnen går sørvestover, mens Austerbotnen går sørøstover. Fjorden er 242 meter på det dypeste, et stykke inn i fjorden.
Verdensungdomsfestivalen

Verdensungdomsfestivalen (eller World Festival of Youth and Students) er en internasjonal festival som er organisert av den venstreorienterte Verdenssambandet av Demokratisk Ungdom (World Federation of Democratic Youth – WFDY) sammen med International Union of Students siden 1947. Den største av festivalene ble avholdt i 1957 i Moskva med 34 000 deltakere fra 131 nasjoner. Denne festivalen var også den internasjonale debuten til sangen «Kvelder nær Moskva», som etterhvert har blitt kanskje den mest kjente av russiske sang. 
Under den kalde krigen ble festivalene stort sett avholdt i kommunistiske stater og ble benyttet i propaganda-øyemed.
Den 17. festivalen skulle etter planen ha blitt arrangert i Minsk i Hviterussland i 2009, men landet trakk seg som arrangør i 2008. Den 17. festivalen ble i stedet lagt til Sør-Afrika og ble arrangert i desember 2010.
Anne-Helene Rask Arnesen

Rask Models

Rask etablerte modellbyrået Rask Models i 2005. Byrået profilerte seg som det største glamourmodellbyrået i Norge, og modeller fra byrået vært omtalt og avbildet i bladene FHM, Vi Menn, Se og Hør og Her & Nå. Rask Models ble slått konkurs i 2009 på grunn av manglende skatteinnbetaling.
Møre og Romsdals fylkesvåpen

Møre og Romsdal fylkesvåpen ble vedtatt ved Møre og Romsdals fylkesting den 15. mars 1978, og er tegnet av Harald Hallstensen. Motivet har mottoet -Nordvegen- og gir utrykk for at skipsleia var den viktigste ferdselsveien i eldre tid. Våpenet har tre skip for å vise at fylket består av de tre distriktene/fogderiene; Sunnmøre, Romsdal og Nordmøre, som har lange tradisjoner som administrative enheter hver for seg. Til sammen danner mast og rå et kors, og i dette kan man se et uttrykk for at kristendom og kristelig organisasjoner har hatt en sterk posisjon i fylket. 
Motivet er i slekt med et tidligere Fylkesmerke Forslag fra Norges Bondelags Fylkesmerkenevnd i 1930 utført av Hallvard Trætteberg, som forestiller tre vikingskip, sett fra siden. I dette lå hentydning til at etter sagaen kom ættlingene til Ragnvald Øysteinsson Mørejarl til makten som vikinger i Normandi med vikinghøvdingen Gange-Rolv og med hans ættlinger i England og Sicilia.
Også en annen sønn av Ragnvald Mørejarl, Einar som ble den første jarlen av Orknøyene. Hans ætterkommere og senere jarler av Orknøyene har ført et våpen med vikingskip. Både Orknøyene, Shetland og Caithness har i dag enda et vikingskip i våpenet.
Romsdals amt, som fylket tidligere het, brukte i første halvdel av 1800-tallet et segl med riksløven i en oval. Ellers var innholdet en detaljrik framstiling av natur og næringsliv i distriktet. Dette seglet ble avløst av et annet med riksvåpenet i midten og eller motiver fra land og sjø.
Nyhetshjul

Nyhetshjul er en betegnelse på nyhetsprogrammer som sendes kontinuerlig i radio eller fjernsyn. NRK Alltid nyheter, NRK Nyheter (NRK1 og NRK2) og TV 2 Nyhetskanalen har programmer som kalles nyhetshjul.
Gorenje

Gorenje er en slovensk hvitevareprodusent.
Selskapet ble grunnlagt i byen Gorenje i Slovenia i 1950 og begynte å produsere landsbruksmaskiner. I 1958 begynte det å produsere ovner, og flyttet til det nåværende hjemstedet Velenje, hvor det oppførte en egen fabrikk. I 1961 kom den første eksportfremgangen, da det ble eksportert 200 ovner til Tyskland. Selskapet utvidet tilbudet med vaskemaskiner, kjøleskap og frysebokser. Seinere kjøpte det opp andre firmaer, og begynte med en rekke nye produkter, blant annet medisinske instrumenter, telekommunikasjon og fjernsynsapparater, foruten hvitevarer, før det igjen konsentrerte seg om kjerneproduksjonen. Antall ansatte i bedriften i Jugoslavia vokste til over 20 000. 
Fra 1991 fulgte en omorganisering og privatisering og Gorenje ble omgjort til et aksjeselskap. Oppløsningen av Jugoslavia medførte at Gorenje mistet store deler av det hjemlige markedet, og selskapet valgte å gå sterkt inn for eksportmarkedene. I dag eksporteres 84 % av produksjonen til EU og Øst-Europa. Produksjonen og produktene ble samtidig modernisert. Bedriften har for eksempel satset mye på produktutforming via samarbeid med blant annet Pininfarina. Produktene selges under merkenavnene Gorenje, Mora, Atag, Pelgrim, Etna, Körting og Sidex.
Orienteringsklubben Sør

Orienteringsklubben Sør (OK-Sør) ble stiftet i 1978 og har tilholdssted i Kristiansands østre del.
Klubben er en «breddeklubb» med tilbud til alle aldersgrupper.
Grenseinntekt

Grenseinntekt eller marginalinntekt er et økonomisk begrep som viser til økningen i inntekt ved å produsere én ekstra enhet av en vare. Grenseinntekt er sammen med grensekostnad sentralt når man skal beregne den optimale produksjonen, ettersom overskuddet vil være maksimert når grenseinntekten er lik grensekostnaden. Grenseinntekten er gitt som den deriverte av inntektsfunksjonen.
Den vestafrikanske økonomiske og monetære union

Den vestafrikanske økonomiske og monetære union (fransk: Union économique et monétaire ouest-africaine, UEMOA) er en organisasjon som består av de vestafrikanske statene Benin, Burkina Faso, Elfenbenskysten, Guinea-Bissau, Mali, Niger, Senegal og Togo.
Organisasjonen ble etablert 10. januar 1994, men Guinea-Bissau ble ikke medlem før i 1997. 
De har også felles sentralbank; Sentralbanken for de vestafrikanske statene.
Jänschwalde kraftverk

Jänschwalde kraftverk  er et varmekraftverk i delstaten Brandenburg i det nordøstlige Tyskland. Det har en installert produksjonskapasitet på 3 000 MW, fordelt på 6 like store blokker. 
Anlegget ble påbegynt omkring 1981 og stod ferdig i 1988. Brenselkilden er lignitt (brunkull). Operatør er energiselskapet Vattenfall. Utslippene av CO2 er 23,7 millioner tonn i 2007. 
Utslipp i 2008 var 23 457 300 tonn, mot en kvote samme år på 12,23 mill tonn.
Shibei

Shibei (kinesisk: 市北区, pinyin: Shìběi Qū; «Nordbyen») er et bydistrikt i den kinesiske provins Shandong. Det tilhører byprefekturet Qingdao. 
Shibei hadde i 2006 et areal på 28,63 km² og talte 474 529 innbyggere. Men den 30. november 2012 ble distriktet utvidet ved at bydistriktet Shifang ble oppløst og dets område lagt til Shibei. Shifang hadde 431.095 innbyggere, og et areal på 1.245 km².
Shandongproblemet

Problemets løsning

USA meglet i tvisten i 1922 under Washingtonkonferansen (engelsk: Washington Naval Conference), og det ble bestemt at Shandong skulle bli returnert til Kina den 4. februar, skjønt japanere bosatt der skulle nyte særlige rettigheter.
Ben 10/Generator Rex: Heroes United

Ben 10/Generator Rex: Heroes United er en crossoverepisode, basert på de to animasjonsseriene Generator Rex og Ben 10: Ultimate Alien.
Madserud gård

Madserud gård er et tidligere gårdsanlegg vest i Oslo kommune. Gården var opprinnelig en husmannsplass under Søndre Skøyen, og fikk navn etter Niels Madsen som en gang bodde der. Fra 1812 tilhørte plassen kjøpmann Jacob Erasmus Dybwad som også eide Fredriksberg (senere Drammensveien 111) på sørsiden av Frognerelva. Våningshuset er muligens reist en gang i perioden 1852-74 av grosserer Stener Rosenberg, i senklassisistisk stil med innslag av nyrenessanse. Senere eier var kommandørkaptein Fredrik Georg Wilhelm Sverdrup, som i 1890 forlenget huset med en innebygget glassveranda mot øst. Fra 1903 var gården eiet av Harald Løvenskiold. I 1913 bygde han på huset mot vest slik at det ble symmetrisk, og tilføyde søylepartiet på langsiden mot sør. Arkitekten for dette var Herman Backer. Dermed fikk huset den form det har i dag.
Den siste som brukte Madserud gård som bolig, var fabrikkeier Christian Mustad. Fra 1970-tallet er gården eiet av Selvaag-gruppen, som hadde planer om omfattende sanering og boligbygging i området. Disse planene ble senere forlatt. Selvaag-gruppen forsøkte å selge gården i 2009, men lyktes ikke å få den prisen de forlangte, omkring 100 millioner kroner. 
I 2018 satser Selvaag-gruppen på å utvikle gården til et såkalt "PropTech-hub".
Intelligente agenter

Definisjoner på en intelligent agent

Det er ingen defacto definisjon av hva en intelligent agent skal være. I den mest brukte læreboken
om kunstig intelligens (Russell & Norvig 2003) er om en agent er rasjonell det viktigste. Alan Turing sin Turingtest der oppfattet oppførsel til agentene vil være det essensielle for å kunne skille inteligente agenter fra andre agenter.

Arkitekturen til en intelligent agents

Pseudokode av en enkel refleksiv agent:
'''funksjon''' enkel refleksivagent (Persepsjon) '''returnerer''' handling
Statisk regler, et sett av kondisjonsbaserte regler

situasjon <- Tolkeomverden(Persepsjon )
regel <- Matche Regel(situasjon , regeler)
handling <- RegeltilHandling[regel]

'''returnerer''' handing
Klækken Hotell

Klækken Hotell, tidligere kalt Klækken Turisthotell, er et hotell som ligger på Klekken i Haugsbygd i Ringerike kommune i Buskerud fylke, i krysset der fylkesvei 163 slutter seg til riksvei 241 mellom Norderhov og Jevnaker.
Hotellet ble opprinnelig opprettet som skysstasjon og gjestgiveri da Thor Andersen Færden fikk bevilling til å drive gjestgiveri og skysskifte på gården Øvre Klækken i 1833. Virksomheten ble imidlertid nedlagt i 1872, men gjestgiverivirksomheten ble gjenopprettet i 1928, da Anton Bakke overtok Øvre Klækken og bygde det ut som turisthotell. Han solgte imidlertid hotellet til søstrene Marie og Tora Kronborg i 1938.
Under krigshandlingene som fant sted i Haugsbygd under andre verdenskrig brente tyskerne hotellet til grunnen 16. april 1940. Søstrene Kronborg gjenreiste imidlertid hotellet. Den tyske okkupasjonsmakten opprettet mødrehjem på Klækken Hotell i 1942. Det ble drevet av den tyske, nazistiske velferdsorganisasjonen Lebensborn. Hotellet ble da fødehjem for ugifte, norske mødre når faren var SS-mann eller tysk soldat. Hotelldriften åpnet igjen i 1945, og stedet ble drevet videre av søstrene Kronborg fram til 1969, da det ble solgt til ekteparet Ruth og Finn Carlsen, hvis sønn Finn-Ove Carlsen fortsatt eier og driver hotellet. 
Klækken Hotell, som har vært modernisert og utbygd en rekke ganger, regnes i dag blant Norges flotteste kurs- og konfereansehoteller. Det har siden familien Carlsen overtok, vært kjent for sitt kjøkken. For øvrig tilbyr hotellet gjestene en kombinert innen- og utendørs badepaviljong, solarium, sauna, utendørs kjempesjakk, privat tennisbane, egen 250 kvadratmeter stor putting-green i hotellparken og mer.
Norsk Bokmannslag

Norsk Bokmannslag er en forening for nynorskforfattere. Foreningen ble stiftet 11. mars 1910 med formål å fremme litteratur på landsmål. Første formann var Idar Handagard. Foreningen hadde ved stiftelsen 41 medlemmer, og Sven Moren ble «skrivar».

Yrkesmållag

Allerede i 1899 hadde det vært diskutert om man skulle opprette et mållag for lærere. Men dette ble avvist, man mente det var bedre om lærerne arbeidet for saken uten å skape egne organisasjoner. Men i 1910 så forfattere som skrev på nynorsk behovet for å stå sammen for å fremme sine interesser. Dette inspirerte folk i andre yrker til å gjøre det samme. Bladmannalaget var det neste som ble etablert, det skjedde på årsstevnet for Noregs Ungdomslag i Skien i 1913. I 1916 ble et lærermållag dannet, og siden kom mållag på løpende bånd for ulike yrkesgrupper: Telegrafmållaget, Lensmanssmållaget, Norsk Prestemållag, mållag for ansatte i departement, postvesen og jernbane, samt mellom ordførere, ingeniører, apotekere, leger og jurister.

Medlemskap i Forfatterforeningen

Etter en strid mellom Norsk bokmannslag og Den norske forfatterforening utnevnte regjeringa tre menn fra Norsk bokmannslag til å være med i Forfatterforeningens litterære råd. En av disse var Sven Moren, som satt i rådet fra 1915 til 1928. Etter dette ble lagets medlemmer også medlemmer i Den norske Forfatterforening.
Stockholm Bauhaus Athletics

Stockholm Bauhaus Athletics, tidligere kalt DN Galan er et årlig svensk friidrettsstevne som blir arrangert på Stockholms stadion i Stockholm. DN Galan ble grunnlagt av Sixten Borg i håp om å få Peter Snell, den olympiske mesteren på 800 og 1500 meter fra Sommer-OL 1964 i Tokyo (etter at alt var klart meldte Snell forfall til stevnet). 
I 2015 ble Bauhaus ny sponsor for stevnet, og det byttet da navn til Stockholm Bauhaus Athletics.

Historie

Den første DN Galan ble arrangert på Stockholms Olympiska Stadion den 4. og 5. juli 1967. Navnet på konkurransen var egentlig «Julitävlingarna» og bygde på en gammel sommertradisjon. DN Galan var klassifisert som IAAF Super Grand Prix og fra 2006 inngikk stevnet i den nye «World Athletic Tour». Fra 2010 er stevnet et av de fjorten arrangørene av serien Diamond League.
Et av de største øyeblikkene (sett med svenske øyner) er trolig da Patrik Sjöberg i 1987 satte sin svenske rekord på 2,42 meter i høyde. Resultatet som da var en tangering av verdensrekorden er fortsatt gjeldende europarekord.
King charles spaniel

Historie

Cavalier king charles og king charles spaniel var opprinnelig én rase, king charles spaniel. Det dukket oftere og oftere opp mindre og mer kompakte individer. Liten størrelse var noe de satte pris på og så på som praktisk, derfor avlet de på disse små individene. På kort tid hadde det blitt stor variasjon mellom individene, og de bestemte seg for og å dele dem inn i to raser, cavalier king charles spaniel og king charles spaniel. Den cavalier king charles vi kjenner i dag, er den som ligner mest på den gamle king charles spaniel.
De færreste vet at de er to forskjellige raser, king charles er bare en «litt mindre og mer flat noset cavalier», men det er altså feil. Rasen er lite utbredt og ganske liten. En voksen king charles kan lett beskrives som «kort og kompakt». I 2008 ble det født ca. 980 chavalierer og seks king charles.
Charmed (musikkgruppe)

Charmed var en norsk musikkgruppe som besto av Hanne Haugsand, Monica Nygård og Oddrun Valestrand. De representerte Norge i Eurovision Song Contest 2000 med låten «My Heart Goes Boom» og havnet på en ellevteplass. Bandet fulgte opp med albumet Charmed samme år. Albumet ble produsert av Eivind Skovdahl og Tomas Siqveland. Senere ble bandet oppløst.
Heinz Brücher

Biografi

Brücher beslagla frø og vekster i de for tyske styrker tilgjengelige deler av Sovjetunionens genbank, fremfor alt de som ble forvart i Det ukrainske SSR under andre verdenskrig, og førte dem til Det tredje rike. Fra sovjetist hold ble ikke dette ansett som noe større tap idet man på denne tid hadde annammet ideologien om miljøet og ikke genetikken, i pakt med Trofim Lysenkos lære (mitsjurinismen). 
Brücher flyttet til Argentina etter andre verdenskrigs slutt, men bodde også en periode i Sør-Afrika, innen han flyttet tilbake til Argentina. I 1991 ble han myrdet på sin vingård i distriktet Mendoza. 
Heinz Brücher var gift med den svenske planteforskeren Ollie Berglund fra Göteborg.